एनडीआरआई का दीक्षांत समारोह, 262 विद्यार्थियों की मिली डिग्रियां
एनडीआरआईमें शनिवार को 15वें दीक्षांत समारोह का आयोजन हुआ। इसमें पद्मश्री डॉ. संजय राजाराम पूर्व निदेशक, गेहूं कार्यक्रम, समिट मैक्सिको ने मुख्य अतिथि के तौर पर शिरकत की। उन्होंने कहा कि उच्च शिक्षा मनुष्य के लिए बेहतर कॅरिअर के प्रवेश द्वार खोलती है। शिक्षा जीवन की एक लंबी प्रक्रिया है। हर व्यक्ति जीवन की चुनौतियों से कुछ कुछ सीखता है। कार्यक्रम में डॉ. ए. रहमान उप महानिदेशक, (पशु विज्ञान) आईसीएआर विशिष्ट अतिथि के तौर पर मौजूद रहे। एनडीआरआई के पूर्व निदेशक एवं वैज्ञानिक चयन मंडल बोर्ड के सदस्य डॉ. एके श्रीवास्तव ने समारोह की अध्यक्षता की। दीक्षांत समारोह के दौरान 22 बी.टेक, 148 मास्टर्स तथा 92 पीएचडी छात्रों को उपाधियां प्रदान की।
चुनौतियोंके लिए करना होगा खुद को तैयार : डॉ.राजाराम ने कहा कि आजीविका के लिए जरूरी जमीन पानी के स्त्रोत जिस तरह से कम होते जा रहे हैं, ये चिंता का विषय है। इस हालात में देश के किसानों की आजीविका सुरक्षित कैसे रखी जाए, इस बात की ओर ध्यान देने की जरूरत है। साथ ही हमें अपने पर्यावरण के संरक्षण की भी जरूरत है। कृषि में परिवर्तन लाने के लिए विज्ञान, प्रौद्योगिकी और प्रशिक्षित लोग अहम भूमिका निभा सकते हैं। उन्होंगे कहा कि वित्त वर्ष 2014-15 में भारत में स्वदेशी पशु और भैंसों की औसत दुग्ध उत्पादन प्रतिदिन 2.5 और 5.2 किलो है, जबकि विदेशी संकर मवेशियों के लिए औसत दुग्ध उत्पादन प्रति दिन 7.2 किलोग्राम है, लेकिन ब्रिटेन और अमेरिका में ये उत्पादन 22 और 28 किलो प्रति दिन है, जोकि भारत की तुलना में काफी अधिक है। इसलिए भविष्य में आने वाली चुनौतियों का सामना करने के लिए हमें खुद को तैयार करना होगा।
संस्थानयुवाओं को दे रहा ट्रेनिंग : एनडीआरआईके निदेशक डॉ. आरआरबी सिंह ने सालभर में संस्थान की उपलब्धियों पर रिपोर्ट प्रस्तुत की। उन्होंने कहा कि संस्थान देश के युवाओं को रोजगार उपलब्ध करवाने के लिए उन्हें ट्रेनिंग दे रहा है। इसके अलावा संस्थान द्वारा विकसित टेक्नोलॉजी को विभिन्न डेरी उद्योगों को हस्तांतरित कर रहा है।
इन्हें मिला सर्वश्रेष्ठ शिक्षक का पुरस्कार
अनुसंधानएवं शिक्षण के क्षेत्र में संकाय के संपूर्ण योगदान के लिए एनिमल बायोटेक्नोलॉजी विभाग को श्रेष्ठ प्रभाग चुना गया। डॉ. एके तोमर और डॉ. योगेश खेतरा को स्नातकोत्तर एवं स्नातक कार्यक्रमों के लिए सर्वश्रेष्ठ शिक्षक पुरस्कार से सम्मानित किया गया। इसके अलावा डॉ. एसके सिरोही मेमोरियल अवॉर्ड एनडीआरआई कल्याणी के वैज्ञानिक डॉ. मोहन मोंडल को प्रदान किया गया।
एएसआरबी के सदस्य डॉ. ए.के. श्रीवास्तव ने कहा कि पशु उत्पादन प्रणाली की कुल लागत का 65-75 प्रतिशत खर्च सिर्फ फीड फॉडर पर आता है। अगर हम 2022 तक 180 मिलियन टन दूध उत्पादन का लक्ष्य हासिल करना चाहते हैं, तो पशुओं के लिए प्राप्त चारे की उपलब्धता सुनिश्चित करनी होगी। वहीं डॉ. ए. रहमान ने कहा कि ज्यादातर दूध उत्पादन सीमांत किसानों और भूमिहीन मजदूरों द्वारा ही पैदा किया जा रहा है।
इन्हेंमिला बेस्ट थीसिस पुरस्कार : मास्टरकार्यक्रम के दौरान सर्फकोस्तुर किशोर, सूर्यकांत वर्मा और संगीता भट्टाचार्य को क्रमश: उत्पादन, प्रसंस्करण एवं प्रबंधन वर्ग में बेस्ट थीसिस पुरस्कार प्रदान किया गया। पीएचडी प्रोग्राम में डॉ. उतराणी, डॉ. महेश कुमार, डॉ. काले राजीव को क्रमश: उत्पादन, प्रसंस्करण एवं प्रबंधन में बेस्ट थीसिस अवॉर्ड से नवाजा गया।
करनाल. एनडीआरआईमें आयोजित दीक्षांत समारोह में डिग्री देकर सम्मानित करते मुख्य अतिथि अन्य।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva